Diari Oficial de la Generalitat Valenciana


Sumari del DOGV 9833, del 22-04-2024 (2024/3390)

Extracte de la Resolució de 26 de març de 2024, del rector de la Universitat Politècnica de València, per la qual es convoquen els Premis Esport i Ciutadania, de la Càtedra d'Estudis Esportius, per a l'any 2024.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9833

Data del DOGV
:   22-04-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/3390


Data del document
:   11-04-2024

Organisme emissor
:   Universitat Politècnica de València

Tipus de document
:   Extracte

Descriptors 

:   * Universitat Politècnica de València

Extracte de la Resolució de 26 de març de 2024, del rector de la Universitat Politècnica de València, per la qual es convoquen els Premis Esport i Ciutadania, de la Càtedra d'Estudis Esportius, per a l'any 2024. [2024/3390]  
BDNS (identif.): 755342  
  
De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions: (https://www.infosubvenciones.es/bdnstrans/GE/es/convocatoria/755342)  
   
Primer. Beneficiaris   
Podran participar, en la modalitat d'iniciatives i projectes socials les persones, clubs i entitats i institucions esportives públiques i privades, empreses i professionals del sector esportiu, associacions i federacions que complisquen els següents requisits:  
1) Que tinguen seu social (entitats) o domicili (persones físiques) a la Comunitat Valenciana.  
2) Que hagen desenvolupat un projecte esportiu a la Comunitat Valenciana entre gener de 2022 i agost de 2024 amb els fins arreplegats en aquesta convocatòria.  
3) Que presenten i emplenen degudament la documentació requerida en l'apartat corresponent d'aquesta convocatòria.  
En la modalitat de TFM o TFG, els i les estudiants de qualsevol titulació oficial de les universitats espanyoles que hagen realitzat i aprovat el seu treball en els cursos 2022/23 i 2023/24.   
  
Segon. Objecte   
L'objecte d'aquesta convocatòria és reconèixer els millors treballs fi de màster i fi de grau i impulsar els millors projectes d'innovació social en l'àmbit esportiu, que desenvolupen la funció social de l'activitat física i l'esport en favor de la integració i la lluita contra les desigualtats socials, i destaquen per la innovació i l'abast social dels seus resultats en alguna de les següents línies prioritàries:   
1) Prevenció del sedentarisme en la població escolar.   
2) Integració de col·lectius en situació de vulnerabilitat social.   
3) Promoció de la igualtat real i efectiva de gènere.  
4) Foment de l'activitat física en els centres de treball.   
  
Tercer. Bases reguladores   
Accessibles en https://www.catedraupvesports.com/premios   
  
Quart. Quantia   
S'establixen cinc premis de 2.000 € cadascun a les millors iniciatives presentades.   
S'estableixen quatre premis de 1.000 € cadascun als millors treballs presentats.   
  
Quint. Termini de presentació de sol·licituds   
El termini de presentació de sol·licituds estarà obert a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana i finalitza el 9 de setembre de 2024 a les 14.00 hores.  
  
València, 11 d'abril de 2024.- El rector de la Universitat Politècnica de València: José E. Capilla Romá.